ROMÂNIA
MUNICIPIUL TIMIŞOARA
DIRECŢIA CLĂDIRI, TERENURI ŞI DOTĂRI DIVERSE I EST          
BIROUL CLĂDIRI, TERENURI I EST
CT2020-022238/21.04.2021

RAPORT DE SPECIALITATE ,

Privind trecerea din domeniul public al municipiului Timişoara, în domeniul privat al municipiului Timişoara a terenului aferent imobilului cu destinaţia de locuinţă, situat în Timişoara str. Drubeta, nr.62 înscris în CF 430491Timişoara, nr. topografic 14023/1 în suprafață de 706 mp

	Având în vedere Referatul de aprobare a proiectului de hotărâre nr. CT2020-022238/22.12.2020 privind trecerea din domeniul public al municipiului Timişoara, în domeniul privat al municipiului Timişoara a terenului aferent imobilului cu destinaţia de locuinţă, situat în Timişoara str. Drubeta, nr.62 înscris în CF 430491 Timişoara, nr. topografic 14023/41, în suprafață de 706 mp al primarului Dominic Fritz.
Având în vedere adresa nr.CT2020-022238 din 24.09.2020 prin care domnul Laichici Doru Andrei și doamna Laichici Andrea, în calitate de proprietari al apartamentelor situate în Timişoara str. Drubeta, nr.62, înscrise în C.F. nr.407274-C1-U6 Timişoara, C.F. nr. 407274-1-U5 Timișoara, C.F. nr.407274-C1-U1 Timișoara și C.F. nr. 407274-C1-U2 a solicitat trecerea terenului aferent construcților din domeniul public al municipiului Timișoara în domeniul privat al municipiului Timișoara.Terenul este inclus în domeniul public al municipiului Timişoara, conform înscrisului în Cartea Funciară  nr. 430491 Timișoara (CF vechi 5782) nr.top. 14023/1.
          	Având în vedere adresa CT2020-22238/07.10.2020 a Serviciului Juridic, prin care ne informează că, pentru imobilul situat în Timişoara str. Drubeta nr. 62, nu figurează litigii pe rolul instanţelor de judecată.
          	Conform prevederilor Ordonanței de Urgență nr.57/2019 privind codul Administrativ, art.361,alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz,
dacă prin lege nu se dispune altfel.” 
          De asemenea, conform Ordonanței de Urgență nr.57/2019, art.286, alin. (4) ”Domeniul public
al comunei, al oraşului sau al municipiului este alcătuit din bunurile prevăzute în anexa nr. 4, precum
şi din alte bunuri de uz sau de interes public local, declarate ca atare prin hotărâre a consiliului local,
dacă nu sunt declarate prin lege ca fiind bunuri de uz sau de interes public naţional ori judeţean”.     
           În evidenţa Direcţiei Clădiri, Terenuri şi Dotări Diverse I Est, la data prezentei, imobilul respectiv, nu apare notificat în baza Legii nr.10/2001 şi nici în baza O.U.G. nr.94/2000-privind retrocedarea unor imobile care au aparţinut unor culte religioase din România.
Conform situației din CF nr. 5782 Timișoara imobilul cu numărul cadastral 14023 cu suprafață de 1457 mp compus din casă și curte în str. Martir Ciordaș (Drubeta ) nr. 62 a fost în proprietatea lui Lichtfusz Martin și soția născută Szei Ina prin cumpărare din anul 1963 când prin naționalizarea în baza D. 92/950, terenul a fost trecut în proprietatea Sfatului Popular, în folosința Sfatului popular al Orașului Timișoara în administrarea operativă a ILLT. În anul 1968 imobilul a fost dezmembrat în două parcele, imobilul cu număr topografic 14023/1 teren intravilan în suprafață de 706 mp și 14023/2 casă și teren în suprafață de 841 mp, fără să se facă modificări în privința proprietarului .
          	Raportat la anexa 4 din Ordonanţa de Urgenţă 57/2019 privind Codul Administrativ, privind bunurile de uz sau interes public din care rezultă că terenul menţionat nu se încadrează în aceasta şi coroborat cu faptul că pe terenul înscris în CF nr. 430491-Timişoara (CF vechi 5782), nr.topo.14023/1 se află o clădire cu locuințe, proprietate privată cu destinaţie de locuinţă iar terenul aferent clădirii este împrejmuit şi nu prezintă interes public, constituind curtea imobilului din str. Drubeta nr.62, pe acest teren neavând acces decât proprietarii clădirii, rezultă fără echivoc că terenul în speţă nu este de natura domeniului public, respectiv de uz sau de interes public local. Mai mult decât atât, prin trecerea acestui imobil-teren din domeniul public al Municipiului Timişoara în domeniul privat al Municipiului Timişoara s-ar realiza o mai bună administrare a imobilului.  
Având în vedere Hotarârea nr. 2393/13.12.2018 a Curții de Apel Timiș, definitivă, prin care s-a dispus anularea parțială a Deciziei nr. 30/01.08.2016 emisă de Camera de Conturi a Jud. Timiș, în ceea ce privește obligațiile instituite în cadrul măsurii de la pct.1.3 din partea dispozitivă, corespunzătoare abaterii descrise la pct.3 din partea constatativă, de “readucere la starea inițială a terenurilor ce fac obiectul Legii nr.112/1995 adică proprietatea privată a Statului Român - ce au fost mutate în patrimoniul public/privat al municipiului fără un drept real al municipalității, diminuând nejustificat patrimoniul Statului Român pe acest segment de proprietăți cu impact negativ asupra fondului extrabugetar destinat plății despăgubirilor și de interzicere a inițierii acțiunilor prin care se solicită emiterea de hotărâri de către legislativul municipalității având ca obiect această practică”.
          Având în vedere cele enumerate mai sus, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul public al municipiului Timișoara în domeniul privat al municipiului Timișoara a terenului situat în str. Drubeta nr. 62 înscris în CF 430491 Timişoara (CF vechi 5782), nr. topografic 14023/1 în suprafața de 706 mp.
        Având în vedere cele expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local.

